ঘন কুয়াশার কারণে দুই দফায় সাড়ে ৫ ঘণ্টা বন্ধ থাকার পর পুনরায় পাটুরিয়া-দৌলতদিয়া নৌরুটে ফেরি চলাচল শুরু হয়েছে। গতকাল বুধবার সকাল সোয়া ৮টা থেকে এই নৌরুটে ফেরি চলাচল শুরু হয়। এর আগে ঘন কুয়াশার কারণে মঙ্গলবার রাত সাড়ে ১১টা থেকে ফেরি চলাচল বন্ধ রাখা হয়। তখন যাত্রীরা দুর্ভোগে পড়েন। পরে কুয়াশা কমে গেলে রাত পৌনে ৩ টায় শুরু হয় ফেরি চলাচল। ভোর ৬ টায় আবার একই কারণে ফেরি চলাচল বন্ধ হয়ে যায়। পরে বুধবার সকাল সোয়া ৮টার দিকে কুয়াশা কমে গেলে ফেরি চলাচল শুরু করা হয়।